B. Lipulatamatni, Pulatamat xawa liputapakgsin laktsú pulataman, natamakgpuntumí la lakxtum natalatamá matakuxtunanín xawa makgenukan katuwa talakgmakgán, natamalakatsukí pumapakgsin xawá tamakgantaxtú xalakkaxtlawaná Iilatamat nemá taskiní namakanajlí latá wi ixlakgchanatkán matakuxtunanín xawá xalakxtúm ixtatlanitkán, ixtachixkuwitkán xawá ixpulatamankán, nemá nakalitaskujkán xawá xlakán katatlawatilhakán.
Xlakata tlan ma'aktujukán katalimaxkgán nemá kataktlawá tachixkuwit xawá Ixpulatamankán matakuxtunanín, mapakgsinanín takgalhí xatalimakgantaxtin:|I. Matayanikán ixlitatlanitkán nak ixpakganatkán matakuxtunanín xlakata lilakgchan namatliwakglha xalakatsú lilakgtaxtutaman xlakata natatlaní ixlatamatkán tachixkuwit, lakxtúm talamakgtayá xakilhmaktutu mapakgsinanín chu ixtapakgtamatkán matakuxtunanín. Mapakgsinanín putapakgsin laktsupulatamat talakkaxtlawá la lakxtúm nakalakgchán talakpulhkantumin nemá natamatlawaní tachixkuwit, xlakata wi tuku natalimaklakaskín.|II. Makanajli xawá limawaká takgalhtawakga matliwakglhkán takgalhtawakga xatipatúy tachiwín xawá talakgwalhán latamat, xalimasinat, xatamasputut xlawan takgalhtawakga, takgalhtawakga xala makgalán xawá xalak'itat takgalhtawakga chu xalikxtu. Malakatsukikán akgtúm xatamalakatsukit Iitamakgtayan, xlakán limakgalhtawakget matakuxtunanín latá likilhmaklít wi. Malakatsukikán xawá litatlanikán talaklhkawalin taskujut xatakgalhtawakga nemá xatapuwán xla ixpakganatkán nemá nalilakgapaskán la ixlatamatkán tachixkuwit, latá wan tapakgsin xawá kakgalhputsakán matakuxtunanín. Makanajlí talakgachixkuwit chu takatsín xla tipakgatsin latamat nak lilakatumlipulatamatni.|III. Makanajlikán la tlan natanukán nak pumatlanit xla tatlanit akxni matilankikán xatamakxtumit lilakgatúm lipulatamatni lakatitúm maklakaskinkán xalakgmakgán likuchun, nachuná limakgtayanankán xlitatliwakglhnikán matakuxtunanín xlakata xatalaklhkataskujut xaliwayan, Iiwaká xlakatakán laktsukamán.|IV. Kaxtlawakán ixlatamatkán tachixkuwit matakuxtunanín xawá amá nitalatalamana xawá katapaxawán, latá tu tlawakán nemá ni matuwají xatalakgaxokgo kakapulhuwa xawa liktsu nemá namatlani putawilh, nachuná malhuwikán xatalilankit matlanit nataskiní xaliwákg tamakgtayat.|V. V.Kamatsukikán katamaknukán xalakchajan matakuxtunanín nak litatlanit, la katamakgtayan kalitaskujni xatamakgalat, makgtakgalhkán ixtatlanit, kalimakgtayakán aktsú xlakata natamatlaní ixtakgalhtawakgakán xawá tapakgtanut nak litatlanit talakgchiwin xla ixpulatamatkán.|VI. Matilankikán xatastawan tamakatsinin nemá tlan natalitalakxtumi pulatamat, la akxni natlawakán xawá matilankikán ixtijya tamakatsin xawa makgattakgalhchiwin. Malakatsukikán xlakata tachixkuwit xawá pulatamat xamatakuxtunanín tlan tamaxtú tamaklakaskán, xawá takgchipalín matlanit xla tamakatsinín, latá talaklhkawalin nak tapakgsin.|VII. Matayanikán taskujut xakatamakgalan xawá xatatlanit tachixkuwit matakuxtunanín xlakata natamataxtuka xatachán xatamaknun ixtuminkán, kalimakgtayakán aktsú xlakata natatamaknú tumin kakapulhuwa xawá nixalitakatsin nemá nalitawilá puchalhkatni, katamaknunikán limalakatsukin xlakata nalhuwán la natamatlaní latá tu makgalakán, nachuná la lakxtúm natapakgtanú aná niku nakamaxkikán liwat xawá tamakgstan.|VIII. Malakatsukikán xlakkaxtlawanalilatamat katachixkuwit xlakata kamakgtakgalhkán ti ta'antakí tachixkuwit matakuxtunanín latá nak lilakatúm lipulatamatni, xawá latá nak xala'alakatunu tlan limakgtayakán xalakgchanat taskujut xlakán makgtayananin likatukuxtu, matlawikán ixlitatlawatkán lakchajan; kalimakgtayakán xatalaksakkin talaklhkataskujut xla takgalhtawakga, xawá xlitatliwakglhnikán laktsukamán xawá lakgkgawasan, xlakán ti ta'antakí makgtakgalhkán ixtachixkuwitkán, ixlakgchanatán tachixkuwit, xawá makgpuntumikán ixtalatamatkán.